ASUTUSESISESEKS KASUTAMISEKS

Teabevaldaja: SMIT

Märge tehtud:

Kehtib kuni:

Juurdepääsupiirangu alus:

**TÖÖVÕTULEPING**

|  |
| --- |
| **Lepingu number**  |

|  |
| --- |
| **Poolte andmed** |
| **Tellija** | **Siseministeeriumi infotehnoloogia- ja arenduskeskus**  |
| Registrikood | 70008440 |
| Aadress | Mäealuse 2/2, 12618 Tallinn, Eesti Vabariik |
| Tellija esindaja | Pirgit Kahro, strateegiajuht |
| Esinduse alus | Peadirektori 3. novembri 2020. aasta käskkiri nr 1-1/77 „Strateegiaosakonna põhimäärus“ |
| Kontaktisikud | Pirgit Kahro, SMIT’i strateegiaosakonna juhatajaGrigori Ošomkov, SMIT’i teenuste portfelli juht, grigori.osomkov@smit.ee või tema asendaja |
|  |  |
| **Täitja** |  |
| Registrikood |  |
| Aadress |  |
| Täitja esindaja |  |
| Esinduse alus |  |
| Kontaktisikud |  |

1. **Lepingu üldised tingimused**

|  |  |
| --- | --- |
| **Lepingu sõlmimise alus** | {Pakkuja} pakkumus |
| **Lepingu ese** | Siseministeeriumi infotehnoloogia- ja arenduskeskuse klientide rahulolu-uuring 2025. Lepingu eseme täpsem kirjeldus on esitatud lepingu lisades 2 ja 3. |
| **Rahastamisallikas** | Riigieelarve |
| **Lepingu täitmise tähtaeg**  | 30.09.2025 |
| **Lepingu lisad** | Lisa 1 – Siseministeeriumi infotehnoloogia- ja arenduskeskuse töövõtulepingute üldtingimused;Lisa 2 – Pakkumus;Lisa 3 – Tehniline kirjeldus;Lisa 4 – Üleandmise-vastuvõtmise akt |

1. **Lepingu ese**
	1. Lepingu alusel teostab täitja Siseministeeriumi infotehnoloogia- ja arenduskeskuse klientide rahulolu-uuringu läbiviimiseks töid vastavalt lepingu lisades 2 ja 3 sätestatule ning tellija tasub nende eest vastavalt lepingule.
	2. Tööde teostamise tähtaeg on 30.09.2025.
	3. Detailne tööde ajakava ja projektiplaan on sätestatud lisas 2.
	4. Töö peab sisaldama järgmisi tegevusi:
		1. küsimustiku kohandamine ja ettevalmistamine;
		2. küsimustiku veebistamine;
		3. uuringu (elektrooniline küsitlus) läbiviimine Siseministeeriumi infotehnoloogia- ja arenduskeskuse klientide seas;
		4. tulemuste analüüs, sealhulgas võrdlus varasemate uuringutulemustega ning raportite koostamine;
		5. tulemuste esitlus;
		6. tellija konsulteerimine projekti kestel jooksvates küsimustes.
	5. Tulemi analüüs antakse täitjalt tellijale üle üleandmis-vastuvõtmisakti alusel pärast projekti lõppu.
	6. Täitja on kohustatud tegema lepingu punktis 2.1 nimetatud töö isiklikult. Teised isikud võib töö tegemisse kaasata üksnes tellija poolt kirjalikku taasesitamist võimaldavas vormis antud nõusolekul.
	7. Lepingus ja selle lisades sätestatud tähtajad ja tähtpäevad on lõplikud ning võivad muutuda üksnes poolte eelneval kirjalikul kokkuleppel.
2. **Lepingu täitmise üldised põhimõtted**
	1. Tellijal on õigus igal ajal lepingu täitmise käigus kokku kutsuda koosolekuid, kus täpsustatakse töökorraldust, projektijuhtimist, tellija ja täitja ootuseid vmt.
	2. Tellija on kohustatud kõikidele täitja lepingu täitmisega seotud põhjendatud küsimustele vastama mõistliku aja jooksul. Juhul, kui küsimusele vastamine nõuab tellijalt pikemat analüüsimist, on tellija kohustatud andma täpse kuupäeva, millal tagasisidet antakse.
	3. Täitja peab lepingu täitmisel juhinduma tellija poolt edastatud juhistest. Vastuolude tekkimisel peab täitja sellest koheselt teavitama tellija kontaktisikut ning lepingu täitmisel lähtuma tellija vastavatest juhistest.
	4. Täitja on kohustatud:
		1. koguma ja hoidma talle uuringu läbiviimiseks edastatud klientide kontaktlisti, vastuseid ja isikustatud ankeete turvalises keskkonnas. Otsene juurdepääs andmetele on üksnes projektiga otseselt seotud töötajatel;
		2. tagama analüüsitavate andmete kaitstuse;
		3. kustutama talle uuringu läbiviimiseks edastatud klientide kontaktlisti, vastused ja isikustatud ankeedid 1 kuu jooksul pärast lepingu lõppemist.
	5. Tellijal on õigus igal ajal kontrollida tööde vastavust lepingule ning nõuda täitjalt informatsiooni lepingu täitmise kohta. Tellija nõudmisel kohustub täitja jooksvalt andma ülevaate ja esitlema juba teostatud või teostamisel olevaid töid.
	6. Pretensioonid töö teostamise efektiivsuse ja kvaliteedi kohta annab tellija teada täitja kontaktisikule. Olulises ulatuses või korduvaid kõrvalekaldeid tellija juhiste järgimata jätmisel või ülesannete teostamisel loetakse lepingu rikkumiseks.
	7. Teenuse osutaja kohustub tagama veebipõhise küsitlussüsteemi tõrgeteta töötamise küsitluse ajal. Rikete ilmnemisel kohustub teenuse osutaja korraldama nende kõrvaldamise võimalikult kiiresti ning korraldama uuringu lõpuleviimise tellija jaoks optimaalsel viisil.
	8. Tellija kontaktisik annab juhiseid töö tegemiseks, tagab täitjale vajaliku teabe, kontrollib töö kvaliteeti, allkirjastab pärast projekti lõppu üleandmise-vastuvõtmise akti.
	9. Kõik kokkulepped lepingu täitmise osas sõlmitakse kirjalikku taasesitamist võimaldavas vormis lepingu kontaktisikute vahel.
3. **Maksumus ja arveldamine**
	1. Lepingu kogumaksumus on **{Summa}** **eurot** (lisandub käibemaks), sisaldades ka kõiki intellektuaalomandiga seotud tasusid.
	2. Tasumine toimub töö üleandmisel pärast tellija ja täitja poolset tööde üleandmis-vastuvõtmisakti allkirjastamist, täitja sellekohase arve alusel.
	3. Tellija tasub teostatud tööde eest järgmiselt:
		1. pärast veebiankeetide väljasaatmist ja küsitluse vastamise tähtaja lõppu 50% lepingu kogumaksumusest, s.o … eurot (lisandub käibemaks);
		2. pärast tööde teostamist 50 % lepingu kogumaksumusest , s.o … eurot (lisandub käibemaks).
	4. Teenuse osutaja saadab Siseministeeriumi infotehnoloogia- ja arenduskeskusele Eesti e-arve standardile vastavad e-arved. E-arves peab lisaks standardis nimetatud andmetele olema toodud tellija kontaktisiku perekonnanimi ning lepingu number. E-arve tuleb saata e-arvete operaatori lahenduse kaudu ning loetakse laekunuks arve saaja e-arvete süsteemi laekumise kuupäevast.
	5. Tingimustele mittevastav arve ei kuulu tasumisele.
	6. Arve tasumise tähtaeg on 21 (kakskümmend üks) kalendripäeva.
4. **Intellektuaalne omand**
	1. Täitja loovutab tellijale kõik varalised õigused autoriõiguse seaduse tähenduses käesoleva lepingu alusel üle antud tulemitele, kaasa arvatud õiguse neid reprodutseerida, levitada ja üldsusele kättesaadavaks teha mistahes vormis ja kandjal, ilma geograafiliste piiranguteta. Autori varalised õigused loetakse tellijale üle läinuks pärast tulemi lepingukohast vastuvõtmist tellija poolt.
	2. Täitja annab tellijale ainulitsentsi isiklike õiguste kasutamiseks autoriõiguse seaduse tähenduses ja ulatuses, mis on vajalik, et tellija saaks täiel määral teostada talle lepinguga üle antud varalisi õigusi. Isiklike õiguste osas antav litsents on koos all-litsentseerimise õigusega ning kehtib ilma geograafiliste piiranguteta kogu autoriõiguste kehtivuse tähtajal alates tulemi lepingukohasest vastuvõtmisest tellija poolt. Tulemi üleandmisega tellijale kinnitab täitja, et tulem on üldsusele esitamiseks valmis ning täitja on loobunud õigusest seda ise avalikustada, välja arvatud tellija eelneval kirjalikul nõusolekul.
	3. Täitja kinnitab ja tagab, et:
		1. täitja on vastavad õigused täielikult omandanud oma töötajate, töövõtjate, alltöövõtjate või koostööpartneritega sõlmitud lepingute alusel ning täitjal on lepingu alusel õigus nimetatud varaliste õiguste võõrandamiseks ning isiklike õiguste litsentseerimiseks tellijale;
		2. alates lepingu sõlmimisest puuduvad temal, tema töötajatel, töövõtjatel, alltöövõtjatel, koostööpartneritel tellija vastu mistahes nõuded tulenevalt varaliste autoriõiguste ja litsentseeritud isiklike õiguste võimalikust rikkumisest;
		3. juhul kui tulemi kasutamine on takistatud kolmandate isikute intellektuaalomandi õigustest või nende rikkumisest tulenevate nõuete tõttu, on täitja kohustatud nimetatud takistused omal kulul kõrvaldama.
	4. Tulemi üleandmise järgselt ei ole täitjal õigust tulemit ja selle dokumentatsiooni konkreetse lepingu eseme spetsiifilisusest tulenevalt tellijast sõltumatult muuta ega täiendada või mistahes muul viisil kasutada.
5. **Vastutus**
	1. Pooled vastutavad lepinguliste kohustuste rikkumisel vastavalt lisale 1.
6. **Konfidentsiaalsus**
	1. Lisaks Siseministeeriumi infotehnoloogia- ja arenduskeskuse lepingu üldtingimustes sätestatule, kohustub täitja lepingu täitmisel arvestama alljärgnevat:
		1. piirama ettevõtte-siseselt lepingu ja selle täitmisega seotud teabe kättesaadavuse üksnes isikute ringiga, kel on oma tööülesannetest tulenevalt otsene vajadus teabega kokku puutuda;
		2. juhul, kui täitjal või meeskonnaliikmel on põhjendatud vajadus viidata käesolevale lepingule või selle täitmisele referentslepingute või –tööde loetelus, kohustub täitja kooskõlastama sõnastuse tellijaga ning arvestama tellija vastavate juhistega.
	2. Täitja kohustub tagama, et kõik lepingu täitmisele kaasatud meeskonnaliikmed on teadlikud konfidentsiaalseks tunnistatud informatsiooni ulatusest.
7. **Täitja kinnitused**
	1. Täitja avaldab ja kinnitab, et:
		1. ta on lepingu ja väikehanke dokumentidega tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
		2. lepingu täitmisega ei kahjustata kolmandate isikute õigusi ja huve ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita;
		3. ta on tutvunud lepingu lahutamatuks osaks olevate lisadega.
8. **Muud tingimused**
	1. Lepingu täitmise käigus tekkinud lahkarvamused lahendatakse Poolte vaheliste läbirääkimiste teel. Kokkuleppe mittesaavutamisel lahendatakse erimeelsused Harju Maakohtus.
	2. Pooled ei tohi käesolevast Lepingust tulenevaid õigusi ja kohustusi üle anda kolmandatele isikutele ilma teise Poole kirjaliku nõusolekuta.
	3. Leping on koostatud eesti keeles ja allkirjastatud digitaalselt.
	4. Leping jõustub allkirjastamisest ja kehtib kuni kohase täitmiseni.

*Leping on allkirjastatud digitaalselt.*